ddrg/super_eurlex huggingface dataset:
Úradný vestník L 246 , 02/10/1993 S. 0031 - 0032

Fínske špeciálne vydanie: Kapitola 17 Zväzok 1 S. 0119

Švédske špeciálne vydanie: Kapitola 17 Zväzok 1 S. 0119



Rozhodnutie Rady z 27. septembra 1993 ktorým sa mení a dopĺňa rozhodnutie 93/16/EHS o rozšírení právnej ochrany topografií polovodičových výrobkov na osoby zo Spojených štátov amerických a z určitých území (93/520/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 87/54/EHS zo 16. decembra 1986 o právnej ochrane topografií polovodičových výrobkov [1] a najmä na jej článok 3 ods. 7, so zreteľom na návrh Komisie, keďže právo na právnu ochranu topografií polovodičových výrobkov v spoločenstve sa vzťahuje na osoby, ktoré majú právo na ochranu podľa článku 3 ods. 1 až 5 smernice 87/54/EHS; keďže právo na ochranu sa môže rozšíriť rozhodnutím Rady na osoby, ktoré nepožívajú ochranu podľa uvedených ustanovení; keďže o rozšírení ochrany sa musí rozhodnúť — pokiaľ je to len možné — pre spoločenstvo ako celok; keďže takáto ochrana bola už predtým rozšírená vzhľadom na Spojené štáty americké a určité územia iba na dočasnom základe, v súlade s rozhodnutím Rady 93/16/EHS z 21. decembra 1992 o rozšírení právnej ochrany topografií polovodičových výrobkov na osoby zo Spojených štátov amerických a určitých území [2]; keďže na Arube a na Holandských Antilách je právna ochrana topografií polovodičových výrobkov stanovená okrem iného článkom 10 o autorských právach Holandských Antíl zo 17. decembra 1912 (zmenený a doplnený); keďže sa očakáva, že tieto územia, ktoré ešte nemajú osobitné právne predpisy, takéto predpisy prijmú a rozšíria ju čo možno najskôr na osoby z členských štátov spoločenstva, ktoré požívajú právo na ochranu podľa smernice 87/54/EHS; keďže je vhodné rozšíriť takúto ochranu na tieto územia na dočasnom základe, s cieľom poskytnúť viac času na stanovenie podmienok vzájomne neobmedzenej ochrany, PRIJALA TOTO ROZHODNUTIE: Článok 1 Príloha k rozhodnutiu 93/16/EHS sa nahrádza prílohou k tomuto rozhodnutiu. Článok 2 Toto rozhodnutie sa bude uplatňovať od 1. novembra 1993. Článok 3 Toto rozhodnutie je adresované členským štátom. V Bruseli 27. septembra 1993 Za Radu predseda R. Urbain [1] Ú. v. ES L 24, 27.1.1987, s. 36. [2] Ú. v. ES L 11, 19.1.1993, s. 20. -------------------------------------------------- PRÍLOHA Anguilla Aruba Bermudy Britské územia v Indickom oceáne Britské Panenské ostrovy Kajmanské ostrovy Normandské ostrovy Falklandské ostrovy Hong Kong Ostrov Man Montserrat Holandské Antily Pitcairn Svätá Helena Provincie Svätej Heleny (Ascension, Tristan da Cunha) Južná Georgia a Južné Sandwich ostrovy Ostrovy Turks a Caicos --------------------------------------------------
Úradný vestník L 309 , 13/12/1993 S. 0001 - 0020

Fínske špeciálne vydanie: Kapitola 11 Zväzok 23 S. 0175

Švédske špeciálne vydanie: Kapitola 11 Zväzok 23 S. 0175



Rozhodnutie Rady z 25. októbra 1993 o uzavretí Dohovoru o biologickej diverzite (93/626/EHS) RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, najmä na jej článok 130s, so zreteľom návrh Komisie [1], so zreteľom stanovisko Európskeho parlamentu [2], so zreteľom stanovisko Hospodárskeho a sociálneho výboru [3], keďže sa spoločenstvo a jeho členské štáty zúčastnili rokovaní pod záštitou Environmentálneho programu Organizácie spojených národov pre prípravu Dohovoru o biologickej diverzite; keďže počas konferencie Organizácie spojených národov o životnom prostredí a rozvoji, ktorá sa konala v Rio de Janeiro od 3. do 14. júna 1992, spoločenstvo a jeho členské štáty podpísali Dohovor o biologickej diverzite; keďže podľa článku 34 dohovoru, je dohovor otvorený ratifikácii, prijatiu alebo schváleniu členskými štátmi a organizáciami regionálnej ekonomickej integrácie; keďže ochrana životného prostredia je jedným z cieľov spoločenstva v súlade s článkom 130r zmluvy, ktorý zahŕňa aj ochranu prírody a biologickej diverzity; keďže spoločenstvo už vykonalo mnoho opatrení na ochranu biologickej diverzity na tých územiach, na ktoré sa zmluva vzťahuje; keďže tieto opatrenia významnou mierou prispievajú a budú prispievať k ochrane biologickej diverzity na celom svete; keďže ochrana biologickej diverzity je globálnym záujmom a je preto vhodné, aby spoločenstvo a jeho členské štáty participovali pri vynakladaní úsilia na dosiahnutie rovnakého cieľa, konkrétne podporou ochrany biologickej diverzity a trvalo udržateľného využívania jej zložiek a pri dosahovaní dohôd o pravidlách na využívanie a delenie prínosov, ktoré prináša; keďže v zmysle opatrení, ktoré už spoločenstvo prijalo v určitých oblastiach, na ktoré sa dohovor vzťahuje, by malo spoločenstvo v týchto oblastiach konať aj na medzinárodnej úrovni; keďže je žiadúce, aby sa spoločenstvo a jeho členské štáty stali zmluvnými stranami v rozsahu svojich príslušných právomocí v oblastiach, na ktoré sa dohovor vzťahuje tak, aby mohli byť záväzky ustanovené v dohovore náležite splnené; keďže je potrebné dohovor schváliť, ROZHODLA NASLEDOVNE: Článok 1 Európske hospodárske spoločenstvo týmto schvaľuje Dohovor o biologickej diverzite podpísaný v júni 1992 v Rio de Janeiro. Text dohovoru je uvedený v prílohe A tohto rozhodnutia. Článok 2 1. Predseda Rady uloží schvaľovaciu listinu v mene Európskeho hospodárskeho spoločenstva u generálneho tajomníka Organizácie spojených národov v súlade s článkom 34 odsek 1 dohovoru. 2. Predseda zároveň uloží v mene Európskeho hospodárskeho spoločenstva, v súlade s článkom 34 odsek 3 dohovoru, vyhlásenie o kompetenciách uvedené v prílohe B tohto rozhodnutia ako aj vyhlásenie uvedené v prílohe C tohto rozhodnutia. V Luxemburgu 25. októbra 1993 Za Radu predseda Ph. Maystadt [1] Ú. v. ES C 237, 1.9.1993, s. 4. [2] Ú. v. ES C 194, 19.7.1993. [3] Ú. v. ES C 249, 13.9.1993, s. 1. --------------------------------------------------
Úradný vestník L 263 , 22/10/1993 S. 0051 - 0051

Fínske špeciálne vydanie: Kapitola 15 Zväzok 13 S. 0049

Švédske špeciálne vydanie: Kapitola 15 Zväzok 13 S. 0049



Rozhodnutie Rady z 18. októbra 1993, ktorým sa schvaľujú určité zmeny a doplnenia k Dohode o spolupráci zaoberajúcej sa znečisťovaním Severného mora ropou a inými škodlivými látkami (Bonnská dohoda) (93/540/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 130s, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže rozhodnutím 84/358/EHS [4] Rada 28. júna 1984 schválila Dohodu o spolupráci zaoberajúcu sa znečisťovaním Severného mora ropou a inými škodlivými látkami, podpísanú 13. septembra 1983 v Bonne; keďže na svojom prvom zasadnutí, ktoré sa konalo v Bonne od 19. do 22. septembra, zmluvné strany dohody súhlasili s množstvom zmien a doplnení navrhnutých s cieľom zahrnúť ustanovenia, ktoré sa týkajú aktivít súvisiacich s dohľadom nad znečisťovaním, s cieľom zabezpečiť vykonávanie odsekov 46 až 50 Ministerskej deklarácie prijatej na Druhej medzinárodnej konferencii o ochrane Severného mora, ktorá sa konala v Londýne 24. a 25. novembra 1987; keďže zmluvné strany tiež rozhodli o úprave demarkačnej zóny v Skagerraku, ako je ustanovené v článku 2 písm. a) dohody; keďže zmeny a doplnenia môžu nadobudnúť účinnosť, iba ak boli schválené všetkými zmluvnými stranami v súlade s článkom 16 ods. 2 dohody, ROZHODLA TAKTO: Článok 1 Zmeny a doplnenia k Dohode o spolupráci zaoberajúcej sa znečisťovaním Severného mora ropou a inými škodlivými látkami (Bonnská dohoda), prijatej zmluvnými stranami na ich prvom zasadnutí, ktoré sa konalo v Bonne od 19. do 22. septembra 1989, sa týmto schvaľujú v mene Európskeho hospodárskeho spoločenstva. Znenie rozhodnutia, ktoré sa týka týchto zmien a doplnení, je priložené k tomuto rozhodnutiu. Článok 2 Predseda Rady, v mene Európskeho hospodárskeho spoločenstva, oznamuje vláde uvedenej v článku 16 ods. 2 dohody, ktorá vykonáva funkciu depozitára, prijatie listiny o schválení. V Luxemburgu 18. októbra 1993 Za Radu predseda A. Bourgeois [1] Ú. v. ES C 114, 5.5.1992, s. 13. [2] U. v. ES C 42, 15.2.1993, s. 36. [3] Ú. v. ES C 287, 4.11.1992, s. 1. [4] Ú. v. ES L 188, 16.7.1984, s. 7. --------------------------------------------------
Úradný vestník L 268 , 29/10/1993 S. 0083 - 0109

Fínske špeciálne vydanie: Kapitola 15 Zväzok 13 S. 0055

Švédske špeciálne vydanie: Kapitola 15 Zväzok 13 S. 0055



Rozhodnutie Komisie z 1. októbra 1993, ktoré stanovuje štandardný dokument pre dohľad nad zásielkami rádioaktívneho odpadu a kontrolu týchto zásielok, ako je to uvedené v smernici Rady 92/3/Euratom (93/552/Euratom) KOMISIA EURÓPSKYCH SPOLOČENSTIEV, so zreteľom na Európsku zmluvu o založení Európskeho spoločenstva pre atomovú energiu, so zreteľom na smernicu Rady 92/3/Euratom z 3. februára 1992 o dohľade a kontrole zásielok rádioaktívneho odpadu medzi členskými krajinami a do a von zo spoločenstva [1], a najmä na článok 20 uvedenej smernice, keďže na základe smernice 92/3/Euratom sa od Komisie vyžaduje, aby stanovila štandardný dokument; keďže táto smernica sa uplatňuje nielen na zásielky rádioaktívneho odpadu medzi členskými štátmi, ale taktiež na dovozy takéhoto odpadu do spoločenstva a jeho vývozy zo spoločenstva a na tranzit rádioaktívneho odpadu z určitej tretej krajiny do inej tretej krajiny cez spoločenstvo; keďže za určitých okolností požiadavka môže byť zaslaná na viac ako jednu zásielku; keďže je vhodné zahrnúť všetky tieto prípady do jednotného dokumentu s počtom častí vyjadrujúcich rôzne prípady, ktoré sú predpokladané podľa smernice; keďže opatrenia stanovené týmto rozhodnutím sú v zhode so stanoviskom výboru zriadeného podľa článku 19 uvedenej smernice, PRIJALA TOTO ROZHODNUTIE: Článok 1 Štandardný dokument uvedený v prílohe sa použije pre všetky zásielky rádioaktívneho odpadu medzi členskými štátmi alebo do spoločenstva a zo spoločenstva v rámci pôsobnosti smernice 92/3/Euratom. Článok 2 Štandardný dokument musí byť vyplnený podľa poznámok, ktoré sú uvedené v jednotlivých častiach. Článok 3 1. Štandardný dokument musí byť vytlačený čiernou farbou na bielom papieri s hmotnosťou najmenej 40 gramov na štvorcový meter a jeho pevnosť bude taká, že pri normálnom používaní sa nebude dať ľahko roztrhnúť alebo pokrčiť. 2. Štandardný dokument bude mať rozmery 210-krát 297 mm (A4) s maximálnou toleranciou dĺžky o 5 mm menej a o 8 mm viac. 3. Členské štáty môžu požadovať, aby na formulároch bol uvedený názov a adresa tlačiarne alebo značka umožňujúca identifikovať tlačiareň. Môžu tiež zadať súkromnú tlač formulárov, čo je podmienené predchádzajúcim schválením. Článok 4 Členské štáty prijmú opatrenia potrebné na dosiahnutie súladu s týmto rozhodnutím najneskôr do 1. januára 1994. Článok 5 Toto rozhodnutie je adresované členským štátom. V Bruseli 1. októbra 1993 Za Komisiu Yannis Paleokrassas Člen Komisie [1] Ú. v. ES L 35, 12.2.1992, str. 24. -------------------------------------------------- PRÍLOHA ŠTANDARDNÝ DOKUMENT PRE DOHĽAD NAD ZÁSIELKAMI RÁDIOAKTÍVNEHO ODPADU A KONTROLU TÝCHTO ZÁSIELOK (SMERNICA 92/3/EURATOM) ČASŤ 1 +++++ TIFF +++++ +++++ TIFF +++++ +++++ TIFF +++++ ČASŤ 2 +++++ TIFF +++++ +++++ TIFF +++++ ČASŤ 3 +++++ TIFF +++++ +++++ TIFF +++++ ČASŤ 4 +++++ TIFF +++++ ČASŤ 5 +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Úradný vestník L 337 , 31/12/1993 S. 0177 - 0177

Fínske špeciálne vydanie: Kapitola 3 Zväzok 55 S. 0097

Švédske špeciálne vydanie: Kapitola 3 Zväzok 55 S. 0097



Rozhodnutie Rady z 23. novembra 1993 o uzavretí Dohody medzi Európskym spoločenstvom a Rumunskom o vzájomnej ochrane a kontrole názvov vín (93/726/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže Dohoda dojednaná medzi Európskym spoločenstvom a Rumunskom o vzájomnej ochrane a kontrole názvov vín pomôže zefektívniť opatrenia na odstránenie nekalej hospodárskej súťaže v obchode, zabezpečiť vyšší stupeň ochrany spotrebiteľa a podporiť obchodovanie s vínom medzi zmluvnými stranami; keďže je preto žiaduce schváliť uvedenú dohodu; keďže s cieľom uľahčiť vykonávanie určitých ustanovení dohody by mala byť Komisia oprávnená uskutočniť potrebné technické úpravy v súlade s postupom ustanoveným v článku 83 nariadenia Rady (EHS) č. 822/87 zo 16. marca 1987 o spoločnej organizácii trhu s vínom [1]; keďže ustanovenia dohody priamo súvisia s opatreniami spoločnej obchodnej a poľnohospodárskej politiky, musí sa dohoda stanoviť na úrovni spoločenstva, ROZHODLA TAKTO: Článok 1 Dohoda medzi Európskym spoločenstvom a Rumunskom o vzájomnej ochrane a kontrole názvov vín a protokol a deklarácie k nej pripojené sa týmto schvaľujú v mene spoločenstva. Texty aktov uvedených v prvom odseku sú pripojené k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody a uložiť schvaľovaciu listinu spoločenstva. Predseda Rady predloží oznámenie stanovené v článku 19 odsek 1 dohody. Článok 3 Na účely článku 13 dohody sa Komisia týmto oprávňuje uzavrieť potrebné akty, ktorými sa mení a dopĺňa dohoda, v súlade s postupom ustanoveným v článku 83 nariadenia (EHS) č. 822/87. Článok 4 Rozhodnutie sa uverejní v Úradnom vestníku Európskych spoločenstiev. V Bruseli 23. novembra 1993 Za Radu predseda M. Smet [1] Ú. v. ES L 84, 27.3.1987, s. 1. Nariadenie naposledy zmenené a doplnené nariadením (EHS) č. 1566/93 (Ú. v. ES L 154, 25.6.1993, s. 39). --------------------------------------------------
Úradný vestník L 337 , 31/12/1993 S. 0011 - 0011

Fínske špeciálne vydanie: Kapitola 3 Zväzok 54 S. 0214

Švédske špeciálne vydanie: Kapitola 3 Zväzok 54 S. 0214



Rozhodnutie Rady z 23. novembra 1993 o uzavretí Dohody medzi Európskym spoločenstvom a Bulharskou republikou o vzájomnej ochrane a kontrole názvov vín (93/722/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže Dohoda dojednaná medzi Európskym spoločenstvom a Bulharskou republikou o vzájomnej ochrane a kontrole názvov vín pomôže zefektívniť opatrenia na odstránenie nekalej hospodárskej súťaže v obchode, zabezpečiť vyšší stupeň ochrany spotrebiteľa a podporiť obchodovanie s vínom medzi zmluvnými stranami; keďže je preto žiaduce schváliť uvedenú dohodu; keďže s cieľom uľahčiť vykonávanie určitých ustanovení dohody by mala byť Komisia oprávnená uskutočniť potrebné technické úpravy v súlade s postupom ustanoveným v článku 83 nariadenia Rady (EHS) č. 822/87 zo 16. marca 1987 o spoločnej organizácii trhu s vínom [1]; keďže ustanovenia dohody priamo súvisia s opatreniami spoločnej obchodnej a poľnohospodárskej politiky, musí sa dohoda stanoviť na úrovni spoločenstva, ROZHODLA TAKTO: Článok 1 Dohoda medzi Európskym spoločenstvom a Bulharskou republikou o vzájomnej ochrane a kontrole názvov vín a protokol k nej pripojený sa týmto schvaľujú v mene spoločenstva. Text aktov uvedených v prvom odseku je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody a uložiť schvaľovaciu listinu spoločenstva. Predseda Rady predloží oznámenie stanovené v článku 19 odsek 1 dohody. Článok 3 Na účely článku 13 dohody sa Komisia týmto oprávňuje uzavrieť potrebné akty, ktorými sa mení a dopĺňa dohoda, v súlade s postupom ustanoveným v článku 83 nariadenia (EHS) č. 822/87. Článok 4 Rozhodnutie sa uverejní v Úradnom vestníku Európskych spoločenstiev. V Bruseli 23. novembra 1993 Za Radu predseda M. Smet [1] Ú. v. ES L 84, 27.3.1987, s. 1. Nariadenie naposledy zmenené a doplnené nariadením (EHS) č. 1566/93 (Ú. v. ES L 154, 25.6.1993, s. 39). --------------------------------------------------
Úradný vestník L 346 , 31/12/1993 S. 0025 - 0025



Rozhodnutie rady z 13. decembra 1993 o uzatvorení dohody vo forme výmeny listov týkajúcej sa dohody o rybolove medzi Európskym hospodárskym spoločenstvom a Nórskym kráľovstvom (93/740/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na článok 43 v súvislosti s článkom 228 odsek 3 prvý pododsek, so zreteľom na návrh Komisie, so zreteľom na stanovisko Európskeho parlamentu [1], keďže v rámci rokovaní o Európskom hospodárskom priestore (EHP) je možné rokovať o dohode vo forme výmeny listov medzi Európskym hospodárskym spoločenstvom a Nórskym kráľovstvom, týkajúcej sa dohody o rybolove medzi Európskym hospodárskym spoločenstvom a Nórskym kráľovstvom; keďže táto dohoda je súčasťou celkovej bilancie výsledkov rokovaní EHP a základnou zložkou pre schválenie dohody EHP spoločenstvom; keďže táto dohoda by mala byť schválená, ROZHODLA TAKTO: Článok 1 Dohoda vo forme výmeny listov týkajúca sa dohody o rybolove medzi Európskym hospodárskym spoločenstvom a Nórskym kráľovstvom sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady predloží oznámenie o schválení dohody spoločenstvom. V Bruseli 13. decembra 1993 Za Radu predseda Ph. Maystadt [1] Ú. v. ES C 305, 23.11.1992, s. 63. --------------------------------------------------
Úradný vestník L 346 , 31/12/1993 S. 0019 - 0019

Fínske špeciálne vydanie: Kapitola 4 Zväzok 5 S. 0211

Švédske špeciálne vydanie: Kapitola 4 Zväzok 5 S. 0211



Rozhodnutie rady z 13. decembra 1993 o uzatvorení dohody vo forme výmeny listov medzi Európskym hospodárskym spoločenstvom a Islandskou republikou o rybolove (93/739/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na článok 43 v súvislosti s článkom 228 odsek 3 prvý pododsek, so zreteľom na návrh Komisie, so zreteľom na stanovisko Európskeho parlamentu [1], keďže v rámci rokovaní o Európskom hospodárskom priestore (EHP) je možné rokovať o dohode vo forme výmeny listov medzi Európskym hospodárskym spoločenstvom a Islandskou republikou o rybolove; keďže táto dohoda je súčasťou celkovej bilancie výsledkov rokovaní EHP a základnou zložkou pre schválenie dohody EHP spoločenstvom; keďže táto dohoda by mala byť schválená, ROZHODLA TAKTO: Článok 1 Dohoda vo forme výmeny listov medzi Európskym hospodárskym spoločenstvom a Islandskou republikou o rybolove sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady predloží oznámenie o schválení dohody spoločenstvom. V Bruseli 13. decembra 1993 Za Radu predseda Ph. Maystadt [1] Ú. v. ES C 305, 23.11.1992, s. 62. --------------------------------------------------
Úradný vestník L 346 , 31/12/1993 S. 0017 - 0017



Rozhodnutie Rady z 13. decembra 1993 o uzavretí Dohody vo forme výmeny listov medzi Európskym hospodárskym spoločenstvom a Nórskym kráľovstvom, ktorá sa týka určitých opatrení v oblasti poľnohospodárstva (93/737/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v spojitosti s článkom 228, odsek 3, prvý pododsek, so zreteľom na návrh Komisie, so zreteľom na stanovisko Európskeho parlamentu [1], keďže v rámci rokovaní o Európskom hospodárskom priestore (EHP) je možné rokovať o Dohode vo forme výmeny listov medzi Európskym hospodárskym spoločenstvom a Nórskym kráľovstvom, ktorá sa týka určitých opatrení v oblasti poľnohospodárstva; keďže táto dohoda je súčasťou celkovej bilancie výsledkov rokovaní o EHP a základným prvkom pre to, aby spoločenstvo schválilo Dohodu o EHP; keďže táto dohoda by sa mala schváliť, ROZHODLA TAKTO: Článok 1 Dohoda vo forme výmeny listov medzi Európskym hospodárskym spoločenstvom a Nórskym kráľovstvom, ktorá sa týka určitých opatrení v oblasti poľnohospodárstva, sa týmto schvaľuje v mene spoločenstva. Text dohody je pripojený k rozhodnutiu Rady 93/239/EHS z 15. marca 1993, ktoré sa týka uzavretia Dohody vo forme výmeny listov medzi Európskym hospodárskym spoločenstvom, na jednej strane, a Rakúskou republikou, Fínskou republikou, Islandskou republikou, Nórskym kráľovstvom a Švédskym kráľovstvom, na druhej strane, o dočasnej aplikácii dohôd o určitých opatreniach v oblasti poľnohospodárstva, podpísaných uvedenými stranami v Oporte 2. mája 1992 [2]. Článok 2 Predseda Rady poskytne oznámenie o schválení dohody spoločenstvom [3]. V Bruseli 13. decembra 1993 Za Radu predseda Ph. Maystadt [1] Ú. v. ES C 305, 23.11.1992, s. 61. [2] Ú. v. ES L 109, 1.5.1993, s. 1. [3] Ú. v. ES L 346, 31.12.1993, s. 35. --------------------------------------------------
Úradný vestník L 346 , 31/12/1993 S. 0016 - 0016

Fínske špeciálne vydanie: Kapitola 2 Zväzok 11 S. 0036

Švédske špeciálne vydanie: Kapitola 2 Zväzok 11 S. 0036



Rozhodnutie Rady z 13. decembra 1993 o uzavretí Dohody vo forme výmeny listov medzi Európskym hospodárskym spoločenstvom a Islandskou republikou, ktorá sa týka určitých opatrení v oblasti poľnohospodárstva (93/736/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 v spojitosti s článkom 228, odsek 3, prvý pododsek, so zreteľom na návrh Komisie, so zreteľom na stanovisko Európskeho parlamentu [1], keďže v rámci rokovaní o Európskom hospodárskom priestore (EHP) je možné rokovať o Dohode vo forme výmeny listov medzi Európskym hospodárskym spoločenstvom a Islandskou republikou, ktorá sa týka určitých opatrení v oblasti poľnohospodárstva; keďže táto dohoda je súčasťou celkovej bilancie výsledkov rokovaní o EHP a základným prvkom pre tom, aby spoločenstvo schválilo Dohodu o EHP; keďže táto dohoda by sa mala schváliť, ROZHODLA TAKTO: Článok 1 Dohoda vo forme výmeny listov medzi Európskym hospodárskym spoločenstvom a Islandskou republikou, ktorá sa týka určitých opatrení v oblasti poľnohospodárstva, sa týmto schvaľuje v mene spoločenstva. Text dohody je pripojený k rozhodnutiu Rady 93/239/EHS z 15. marca 1993, ktoré sa týka uzavretia Dohody vo forme výmeny listov medzi Európskym hospodárskym spoločenstvom, na jednej strane, a Rakúskou republikou, Fínskou republikou, Islandskou republikou, Nórskym kráľovstvom a Švédskym kráľovstvom, na druhej strane, o dočasnej aplikácii dohôd o určitých opatreniach v oblasti poľnohospodárstva, podpísaných uvedenými stranami v Oporte 2. mája 1992 [2]. Článok 2 Predseda Rady poskytne oznámenie o schválení dohody spoločenstvom [3]. V Bruseli 13. decembra 1993 Za Radu predseda Ph. Maystadt [1] Ú. v. ES C 305, 23.11.1992, s. 60. [2] Ú. v. ES L 109, 1.5.1993, s. 1. [3] Pozri stranu 35 tohto úradného vestníka. --------------------------------------------------